Για τα προκριματικά του Ευρωπαϊκού πρωταθλήματος 2008, στις 7 Οκτωβρίου 2006 νίκησε με 5–2 τη Δημοκρατία της Ιρλανδίας. Στις 15 Νοεμβρίου 2006 απέσπασε 1–1 από την εθνική Γερμανίας και στις 13 Οκτωβρίου 2007 νίκησε την Ουαλία με 3–1 συνεχίζοντας τη σταθερά καλή πορεία της. Το ιστορικό 4–4 με την Πορτογαλία του Κριστιάνο Ρονάλντο για τα προκριματικά του EURO 2012 είναι επίσης ένα αξιοσημείωτο αποτέλεσμα για την Εθνική Κύπρου. Για τα προκριματικά του EURO 2016 η Κύπρος έφτασε μια ανάσα από του αγώνες μπαράζ. Κέρδισε με 1–2 τη Βοσνία μετά από ανατροπή εκτός έδρας, 5–0 την Ανδόρα στο ΓΣΠ και 1–3 εκτός και 1–2 το Ισραήλ. Ωστόσο στην τελευταία αγωνιστική στην οποία εάν κέρδιζε την περίμεναν οι αγώνες μπαράζ έχασε με 3–2 στο ΓΣΠ από την Βοσνία. Στα προκριματικά του Παγκοσμίου Κυπέλλου Ποδοσφαίρου 2018, ενώ η Κύπρος ξεκίνησε με τρεις ήττες (6 Σεπτεμβρίου 2016 από το Βέλγιο στο ΓΣΠ με 3-0, 7 Οκτωβρίου 2016 από την Ελλάδα στο Καραϊσκάκη με 2-0 και 10 Οκτωβρίου 2016 από την Βοσνία με 2-0 στο Μπίλινο Πόλιε), ακολούθησε η νίκη επί του Γιβραλτάρ στο ΓΣΠ, με 3-1, στις 13 Νοεμβρίου 2016 και η λευκή ισοπαλία 0-0 με την Εσθονία στο ΓΣΠ, στις 25 Μαρτίου 2017. Στις 9 Ιουνίου 2017, ακολούθησε η πολύ δύσκολη νίκη επί του Γιβραλτάρ με 2-1, στο Φάρο της Πορτογαλίας. Στις 31 Αυγούστου 2017, στο ΓΣΠ, η Κύπρος νίκησε την Βοσνία με ανατροπή και ενώ έχανε με 0-2 στο ημίχρονο, κατάφερε και νίκησε με 3-2. Ακολούθησε η ήττα από την Εσθονία με 1-0, στις 3 Σεπτεμβρίου 2017, η ήττα από την Ελλάδα με 2-1 στις 7 Οκτωβρίου 2017 και η ήττα από το Βέλγιο με 4-0 στις 10 Οκτωβρίου 2017.